Uudenmaan lintuharrastajien oma yhdistys

Viikin kevätlinnut 2 TÄYNNÄ
2026-03-14 08:00 - 11:00 (Europe/Helsinki)
Viikin kevätlinnut -retkisarjan kolmituntisilla retkillä seurataan kevätmuuton etenemistä Viikin alueella ja yritetään saada kokoon 100 eri havaittua lintulajia. Viikin-Vanhankaupunginlahden alue on yksi Tringan alueen monipuolisimmista lintualueista. Viime vuonna lajeja kertyi vastaavalla retkisarjalla yhteensä 121.
Sää- ja lintutilanteen mukaan retki painottuu kiertelyyn tai muutonseurantaan. Retki soveltuu hyvin myös lintuharrastuksen vasta-alkajille. Kaukoputkesta on hyötyä etenkin Vanhankaupunginlahdelle tähytessä mutta kiikareillakin pärjää hyvin. Kulkuväylät ovat helppokulkuisia mutta eivät esteettömiä. Alkukevään pakkaskaudella voi vielä olla liukasta.
Retkelle tulee ilmoittautua (ks. alempana).
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue myös yleiset retkiohjeet.

Kenelle: Retki on vain Tringan jäsenille, enintään 20 osallistujaa
Retkimaksu: 15 €. Retkimaksu sisältää opastuksen ja tapaturmavakuutuksen retken ajan.
Oppaana: Olli Keskikallio
Retken lähtö klo 8, Viikki/Koetilantie 1/Lintuvarusteen edusta
Lähtöpaikka kartalla
Retken päättyminen noin klo 11, sama paikka
Ilmoittautuminen alkaen 1.2. klo 9, viimeistään 12.3. seuraavan linkin kautta:
https://tringa.tapahtumiin.fi/fi/events/e/viikin-kevatlinnut-2/693f18364276dac81a8b4569
Ilmoittautumisen peruutus: opastuksetÄTtringa.fi. Enintään 15 € retkimaksuja ei palauteta. Mikäli retki perutaan Tringan taholta, retkimaksu palautetaan.
Tiedustelut: opastuksetÄTtringa.fi
Retkipalaute: Voit antaa retkipalautetta verkkolomakkeella: retkipalautelomake. Palautteista on paljon hyötyä tulevien retkien suunnittelussa.

Auringonnousunrannan ja Porvarinlahden retki TÄYNNÄ
2026-03-14 10:00 - 13:00
Vuosaaren sataman kupeessa sijaitsee monelle ei-vuosaarelaiselle tuntematon Auringonnousunranta, jolle pääsee satama-alueen ylittävää Porvarinsiltaa pitkin. Retkellä käydään melumuurin kupeessa havainnoimassa alueen alkukevään lintuja. Onkohan joku jo varailemassa itselleen pesäpaikkaa Kalkkisaareen? Monena keväänä alueella on nähty kevään ensimmäisiä mustaleppälintuja. Pistäydytään myös näköalatasanne Horisontilla,josta voi tarkkailla merialuetta. Retken lopuksi käydään vielä Porvarinlahden puolelle.
Retkelle tulee ilmoittautua (ks. alempana).
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta.
Lue myös yleiset retkiohjeet:

Kenelle: Retki on vain Tringan jäsenille, enintään 20 osallistujaa.
Retkimaksu: 15 €. Retkimaksu sisältää opastuksen ja tapaturmavakuutuksen retken ajan.
Oppaana: Mikko Salonen
Retken lähtö: Klo 10, Vuosaari/Rahtarinkatu 2, Satamakaaren Alepan edusta
Lähtöpaikka kartalla
Retken päättyminen: Viimeistään klo 13
Ilmoittautuminen ja retkimaksu: Alkaen 1.2. klo 9, viimeistään 12.3. seuraavan linkin kautta:
https://tringa.tapahtumiin.fi/fi/events/e/auringonnousunrannan-retki/6942fa9e66bec15baf8b4569
Ilmoittautumisen peruminen: Lähetä peruutuksesta sähköposti: opastuksetÄTtringa.fi. Enintään 15 € retkimaksuja ei palauteta.
Tiedustelut: opastuksetÄTtringa.fi
Voit antaa retkestä palautetta oheisen lomakkeen kautta: retkipalautelomake. Palautteista on paljon hyötyä tulevien tapahtumien suunnittelussa.
